છત્રાલના અશોકભાઇ પટેલની હત્યાના મામલે છેલ્લા બે દિવસથી અજંપાભર્યો માહોલ પ્રવર્તી રહ્યો હતો. હુમલાખોર તત્વો સામે કડક પગલા ભરવાની સરકારે ખાતરી આપતાં બે દિવસના અંતે આજે સાંજે પોલીસના કડક બંદોબસ્ત વચ્ચે મૃતક અશોકભાઇની અંતિમયાત્રા નીકળી હતી અને છત્રાલ ખાતે શાંતિપૂર્ણ માહોલમાં અંતિમ વિધિ સંપન્ન થઇ હતી. અંતિમયાત્રામાં સેંકડોની સંખ્યમાં લોકો જોડાયા હતાં. અંતિમયાત્રા નીકળી ત્યારે છત્રાલમાં અજંપા સાથે ભારે શોકનો માહોલ સર્જાયો હતો.